મજેવડીના પાદરમાં પહોચતા ત્યાં આવેલ ઉબેણ નદી ઉતરતા દેવાયત પંડિતના રથનો ધરો તૂટી ગયો એટલે રથ અટકી ગયો, એ સમયે ભક્તમંડળે નદી કાંઠે ખેતરમાં આવેલ એક ઝાડ નીચે ઉતારો કર્યો, દેવાયત પંડિતે ધરો સાંધવા માટે વાડી માલિકને ગામમાં કોઈ લુહારનું ઘર બતાવવા કહ્યું, વાડી માલિકે ખેડૂત દેવાયત પંડિતને લુહારનું ઘર બતાવ્યું જે લુહારનું નામ હતું દેવતણખી, દેવાયત પંડિતે પોતાના બે શિષ્યોને દેવતણખીને ઘેર રથનો ધરો સંધાવવા મોકલ્યા, આ દિવસે અગિયારસની રજા હોવાથી દુકાન બંધ કરીને પોતાને ઘેર બેઠા હતા એ સમયે દેવાયત પંડિતના શિષ્યો તેમના ઘેર આવ્યા ત્યારે દેવતણખી ફળિયામાં બેઠા-બેઠા માળા ફેરવતા હતા ઘરમાં તેમના પત્ની મીણલદે રસોઈ બનાવતા હતા એ સમયે રસોડાની બાજુના ઓરડામાં તેની છ માસની દીકરી લીરલબાઈ ઘોડિયામાં સુતા હતા.